|  |  |  |
| --- | --- | --- |
| **בנק ישראל**דוברות והסברה כלכלית | \\portals\DavWWWRoot\sites\boi\about\Mitug\DocList\Logo Bank of Israel 2 color\Logo Bank of Israel 2 color.jpg | ‏ירושלים, ח' בתמוז, תשפ"ג‏‏‏‏‏27 ביוני, 2023 |

הודעה לעיתונות:

**נגיד בנק ישראל, פרופ' אמיר ירון, השתתף במפגש של ה-BIS עם נגידי בנקים מרכזיים בעולם, בבאזל, שוויץ.**

נגיד בנק ישראל, פרופ' אמיר ירון, שב ארצה לאחר שהשתתף במפגש של נגידי בנקים מרכזיים בעולם, החברים בבנק הבין-לאומי לסילוקין (\*BIS), שנערך בבאזל, שווייץ.

במסגרת מפגש ה-BIS, השתתף הנגיד בפאנל מיוחד לזכרו של Andrew Crockett , שהיה מנכ"ל ה-BIS.
הפאנל עסק בנושא "מדיניות מוניטרית כאשר הבנק המרכזי מעצב את סנטימנט השוק הפיננסי", בו השתתפו, בנוסף לנגיד, גם Christine Lagarde, נשיאת הבנק המרכזי האירופי, ו- John C Williams, נשיא הבנק הפדרלי של ניו יורק. מצורפת תמונה.

כמו כן, הנגיד השתתף בפאנל מיוחד בפורום "POINT ZERO" שעסק במטבעות דיגיטליים (CBDC) כהאצה לחדשנות פיננסית. מצורפת תמונה.

\*רקע על ה-BIS:

ארגון ה- (Bank for International Settlement) BISהוא הבנק להסדרי סליקה בינלאומיים. הוא הארגון הפיננסי הבינלאומי הוותיק ביותר, חברים בו כיום 63 בנקים מרכזיים, ותפקידו לקדם שיתוף פעולה בין הבנקים המרכזיים. הפעילויות שלו כוללות פיתוח סטנדרטים ואמות מידה בינלאומיות לפיקוח על בנקים (תקנות "באזל"), מעקב אחר יציבותה של המערכת הפיננסית הבינ"ל, מתן שירותים בנקאיים לבנקים מרכזיים וסיוע לגופים פיננסיים שונים במילוי תפקידיהם. בנק ישראל הצטרף כחבר מן המניין ב-BIS בספטמבר 2003 לאחר קבלת אישור הממשלה.